**LĒMUMS**

Liepājā

|  |  |
| --- | --- |
| 2022.gada 20.janvārī |  Nr.35/2(prot. Nr.2, 32.§) |

Par zemesgabala Ezermalas ielā 6

½ domājamās daļas nomas līguma

termiņa pagarināšanu

Lai racionāli rīkotos ar pašvaldības mantu, zemesgabalu, uz kura atrodas citai personai piederošs ēku (būvju) nekustamais īpašums un kurš šobrīd nav nepieciešams pašvaldībai tās funkciju veikšanai, pamatojoties uz likuma "Par pašvaldībām" 14.panta pirmās daļas 2.punktu, otrās daļas 3.punktu un 21.panta pirmo daļu, Ministru kabineta 2018.gada 19.jūnija noteikumu Nr.350 "Publiskas personas zemes nomas un apbūves tiesības noteikumi" 7., 8., 17. un 137.punktu, izskatot [..] 2021.gada 15.decembra iesniegumu, zemes nomas līgumu, kas 2017.gada 10.martā noslēgts starp Liepājas pilsētas pašvaldību un [..], Liepājas valstspilsētas pašvaldības Nekustamo īpašumu jautājumu konsultatīvās komisijas 2021.gada 20.decembra priekšlikumu (sēdes protokols Nr.18) un Liepājas valstspilsētas pašvaldības domes pastāvīgās Pilsētas attīstības komitejas 2022.gada 13.janvāra lēmumu (sēdes protokols Nr.1), Liepājas valstspilsētas pašvaldības dome **nolemj:**

1. Pagarināt [..] līguma par zemesgabala Ezermalas ielā 6 (kadastra Nr.1700 022 0048), Liepājā, 806 kv.m platībā, kas atbilst ½ domājamai daļai no 1612 kv.m kopplatības, termiņu uz laiku līdz 2032.gada 9.martam ēku (būvju) nekustamā īpašuma (kadastra apzīmējums 1700 022 0048 8001 - 1700 022 0048 8006) uzturēšanai un apsaimniekošanai.

2. Uzdot Liepājas pilsētas pašvaldības iestādei "Nekustamā īpašuma pārvalde" viena mēneša laikā no lēmuma pieņemšanas dienas sagatavot 2017.gada 10.martā noslēgtajā zemes nomas līgumā par zemesgabala Ezermalas ielā 6 (kadastra Nr.1700 022 0048) ½ domājamās daļas iznomāšanu grozījumu un izteikt līguma 2.sadaļu "LĪGUMA TERMIŅŠ" šādā redakcijā:

"Līgums stājas spēkā ar 2017.gada 16.februāri un ir noslēgts līdz 2032.gada 9.martam".

3. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas līguma grozījumu.

4. Gadījumā, ja [..] vainas dēļ grozījums 2017.gada 10.martā noslēgtajā zemes nomas līgumā par zemesgabala Ezermalas ielā 6 ½ domājamās daļas nomu netiek noslēgts viena mēneša laikā no lēmuma pieņemšanas dienas, lēmums zaudē spēku un zemes nomas maksāšanas pienākums iestājas, pamatojoties uz normatīvajos aktos noteiktā kārtībā iesniegtu maksāšanas paziņojumu vai rēķinu.

5. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam |